Wanita dan Lelaki Kedua Amerika Syarikat

Wanita dan Lelaki Kedua Amerika Syarikat (SLOTUS atau SGOTUS) ialah gelaran tidak rasmi yang dipegang oleh isteri atau suami Naib Presiden Amerika Syarikat, bersamaan dengan penggal rasmi naib presiden. Gelaran ini jarang digunakan berbanding gelaran Wanita Pertama Amerika Syarikat.

Istilah "Wanita atau Lelaki Kedua", dicipta berbeza dengan Wanita Pertama (yang hampir biasanya isteri Presiden), mungkin pertama kali digunakan oleh Jennie Tuttle Hobart (yang suaminya, Garret Hobart, ialah Naib Presiden dari tahun 1897 hingga 1899) untuk merujuk dirinya sendiri.

Gelaran itu kemudian dilupakan, tetapi muncul semula pada tahun 1980-an. Semasa tahun 1990-an, gelaran itu sekali lagi hilang, lebih kepada "isteri Naib Presiden", tetapi kemudian muncul semasa pentadbiran Barack Obama. Penggunaannya diteruskan oleh pentadbiran Donald Trump, walaupun Donald Trump sendiri berkata, semasa kepresidennya, beliau tidak pernah mendengar istilah itu.

14 Wanita Kedua telah menjadi Wanita Pertama Amerika Syarikat semasa suami mereka menjadi Presiden. Individu pertama ialah Abigail Adams, yang telah berkahwin dengan John Adams, yang merupakan Naib Presiden pertama dari 1789 hingga 1797 dan kemudian Presiden kedua dari 1797 hingga 1801. Kali terakhir Wanita Kedua menjadi Wanita Pertama ialah Jill Biden, yang telah berkahwin dengan Joe Biden, yang merupakan Naib Presiden ke-47 dari 2009 hingga 2017 dan kemudian menjadi Presiden ke-46 dari 2021 hingga 2025.

Wanita Kedua sekarang ialah Usha Vance, yang telah berkahwin dengan JD Vance. beliau menjadi Naib Presiden ke-50 dalam pentadbiran Donald Trump sejak 20 Januari 2025.

 Wanita dan Lelaki Kedua yang masih hidup 
Sehingga Januari 2021, terdapat lima bekas wanita kedua yang masih hidup.

Wanita kedua yang paling terbaru meninggal dunia ialah Barbara Bush pada 17 April 2018.

 Lihat juga 
 Wanita Pertama Amerika Syarikat
 Senarai Wanita Pertama Amerika Syarikat
 Naib Presiden Amerika Syarikat
 Senarai Naib Presiden Amerika Syarikat
 Susunan keutamaan Amerika Syarikat

 Rujukan 

 Pautan luar 
  – The Official White House site for the Second Lady
  – List of the wives of Vice Presidents


Kategori:Senarai pasangan pemimpin negara